थूक लगाकर नोट गिनने से टीबी का खतरा: एसएमओ
बैंकोमें कर्मियों की ओर से थूक लगाकर नोट गिनने के पुराने तरीके को कर्मी छोड़ दें, इससे बिमारी का खतरा हो सकता है। नई मशीनी तकनीक या वाटर पेड का इस्तेमाल करें। सिविल के एसएमओ डॉ. अनूप मेघ ने ये हिदायत देते हुए कहा कि नोटबंदी के बाद बैंकों में पुराने नोटों की आमद ज्यादा है। उसमें काफी समय से पड़े होने के कारण कीटाणु और फंग्स होने का खतरा हो सकता है। इससे टीबी की बिमारी का खतरा भी हो सकता है।
नोटबंदी के बाद बैंकों में बड़ी संख्या में नोटों की आमद हुई। इसमें वे नोट भी थे, जिनकी हालत के मुताबिक उनकी गिनती हाथ से की जा सकती है। एसएमओ डॉ. अनूप मेघ ने बैंक कर्मियों को हिदायत दी कि दरअसल बैंक में जमा होने वाली नोट बहुत पुराने हैं। ऐसे में उनपर जाने कितने कीटाणु और फंद्स जमा हो सकते हैं। ऐसे में नोट के कीटाणु मुंह में चले जाते हैं। डॉक्टर मेघ ने कहा कि पुराने नोटों में छिपे कीटाणुओं से इन्फेक्शन हो सकती है।
वाटर पैड यूज करने की दी गई है हिदायत: राजन बाबू
कपूरथलाबैंक कर्मचारी यूनियन के जनरल सेक्रेटरी और पटियाला बैंक के अधिकारी राजन बाबू ने बताया कि उन्होंने बैंकों में नई तकनीक की मशीनें लगाईं हैं लेकिन जिन पुराने खस्ता हाल नोटों को हाथ से गिनना होता है उनको गिनने के लिए सभी को वाटर पैड यूस करने की हिदायत दी गई हैं। फिर भी कई कर्मी जल्दबाजी में थूक लगाकर ही नोट गिनते है, उन्हें विशेष निर्देश जारी किए जाएंगे।
hin_Deva hin_Deva hin_Deva hin_Deva hin_Deva